CELEX: 62017TN0798
Language: el
Date: 2017-12-08 00:00:00
Title: Υπόθεση T-798/17: Προσφυγή της 8ης Δεκεμβρίου 2017 — De Masi και Βαρουφάκης κατά ΕΚΤ

5.2.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 42/39
            
         Προσφυγή της 8ης Δεκεμβρίου 2017 — De Masi και Βαρουφάκης κατά ΕΚΤ
   (Υπόθεση T-798/17)
   (2018/C 042/55)
   Γλώσσα διαδικασίας: η γερμανική
   
      Διάδικοι
   
   
      Προσφεύγοντες: Fabio De Masi (Αμβούργο, Γερμανία) και Γιάνης Βαρουφάκης (Αθήνα, Ελλάδα) (εκπρόσωπος: Prof. A. Fischer-Lescano)
   
      Καθής: Ευρωπαϊκή Κεντρική Τράπεζα
   
      Αιτήματα
   
   Οι προσφεύγοντες ζητούν από το Γενικό Δικαστήριο:
   
               —
            
            
               να ακυρώσει την απόφαση — η οποία κοινοποιήθηκε με έγγραφο της 16ης Οκτωβρίου 2017 — με την οποία η εκτελεστική επιτροπή της Ευρωπαϊκής Κεντρικής Τράπεζας απέρριψε το αίτημα των προσφευγόντων για πρόσβαση στο έγγραφο της Ευρωπαϊκής Κεντρικής Τράπεζας της 23ης Απριλίου 2015, με τίτλο «Responses to questions concerning the interpretation of Art. 14.4 of the Statute of the ESCB and of the ECB»,
            
         
               —
            
            
               να καταδικάσει την καθής στα δικαστικά έξοδα, περιλαμβανομένων των εξόδων τυχόν παρεμβαινόντων, σύμφωνα με το άρθρο 87, παράγραφος 2, του Κανονισμού Διαδικασίας του Γενικού Δικαστηρίου.
            
         
      Λόγοι και κύρια επιχειρήματα
   
   Προς στήριξη της προσφυγής τους, οι προσφεύγοντες προβάλλουν δύο λόγους.
   
               1.
            
            
               Πρώτος λόγος: εσφαλμένη εφαρμογή του άρθρου 4, παράγραφος 2, δεύτερη περίπτωση της απόφασης της Ευρωπαϊκής Κεντρικής Τράπεζας της 4ης Μαρτίου 2004, σχετικά με την πρόσβαση του κοινού στα έγγραφα της Ευρωπαϊκής Κεντρικής Τράπεζας (ΕΚΤ/2004/3) (1).
               
                           —
                        
                        
                           Οι προσφεύγοντες υποστηρίζουν ότι η δημοσιοποίηση της επίμαχης νομικής γνωμοδότησης δεν θα δυσχέραινε τη νομική υποστήριξη της καθής και δικαιολογείται από υπέρτερο δημόσιο συμφέρον. Παραπονούνται επίσης για πλημμελή εκτίμηση και αιτιολόγηση.
                        
                     
         
               2.
            
            
               Δεύτερος λόγος: εσφαλμένη εφαρμογή του άρθρου 4, παράγραφος 3, πρώτο εδάφιο, της απόφασης της Ευρωπαϊκής Κεντρικής Τράπεζας της 4ης Μαρτίου 2004, σχετικά με την πρόσβαση του κοινού στα έγγραφα της Ευρωπαϊκής Κεντρικής Τράπεζας (ΕΚΤ/2004/3).
               
                           —
                        
                        
                           Η δημοσιοποίηση της επίμαχης γνωμοδότησης δεν θα έθιγε την εσωτερική χρήση της στο πλαίσιο των διαβουλεύσεων και προκαταρκτικών συζητήσεων στο εσωτερικό της BCE ή στο πλαίσιο της ανταλλαγής απόψεων μεταξύ της ΕΚΤ και των εθνικών κεντρικών τραπεζών.
                        
                     
         
      (1)  Απόφαση της Ευρωπαϊκής Κεντρικής Τράπεζας, της 4ης Μαρτίου 2004, σχετικά με την πρόσβαση του κοινού στα έγγραφα της Ευρωπαϊκής Κεντρικής Τράπεζας (ΕΚΤ/2004/3) (ΕΕ 2004, L 80, σ. 42).